Rezumatul Studiului 4 - Mântuirea şi timpul sfârşitului

1. **Dumnezeu este autorul mântuirii.**
	* **Dragostea Tatălui. Maleahi 3:6**
		+ Isus a clarificat faptul că Tatăl (VT) şi El (NT) au aceleaşi sentimente şi se poartă în acelaşi fel „Cel ce M-a văzut pe mine, L-a văzut pe Tatăl” (Ioan 14:9).
		+ Să-L cunoaştem pe Dumnezeu Tatăl: Exod 34:6; Psalmii 147:11; Ieremia 29:11; 31:3; Ţefania 3:17.
	* **Dragostea lui Hristos. Filipeni 2:5-8**
		+ Doar Dumnezeu, singurul care are viaţă prin Sine Însuşi (Ioan 5:26), putea să îşi dea viaţa pentru răscumpărarea noastră şi apoi să o ia din nou (Ioan 10:18), devenind, astfel, Mântuitorul nostru (Luca 2:11).
		+ Isus nu s-a limitat la a lua o înfăţişare „aparent umană”. S-a făcut pe deplin om, aşa cum este pe deplin Dumnezeu. Şi a făcut-o din dragoste.
	* **Dragostea Duhului Sfânt. Romani 15:30**
		+ Individualitatea şi personalitatea Duhului Sfânt sunt înregistrate în Scripturi:
			1. A luat parte la întruparea lui Isus (Matei 1:20).
			2. Este independent de Tatăl şi de Fiul (Matei 28:19).
			3. Învaţă (Luca 12:12).
			4. Consolează şi sfătuieşte (Ioan 14:16).
			5. Convinge oamenii (Ioan 16:8).
			6. Conduce spre adevăr (Ioan 16:13).
			7. Îl glorifică pe Hristos (Ioan 16:14).
			8. Mijloceşte (Romani 8:26).
			9. Sfinţeşte (1 Petru 1:2).
		+ Duhul lui Dumnezeu este Dumnezeu, aşa cum sunt Tatăl şi Fiul. Împreună sunt un singur Dumnezeu. Toţi trei ne iubesc în acelaşi fel şi lucrează cu scopul de a ne mântui pentru Împărăţia veşnică a lui Dumnezeu.
2. **Siguranţa mântuirii. Tit 3:5**
	* Dumnezeu ne cere să ducem o viaţă sfântă, dar în mila Sa, nu face din acest aspect condiţia pentru mântuire. Acesta este garantată pentru oricine crede în sacrificiul răscumpărător al lui Isus pe cruce şi în învierea Sa.
		+ „Mă va chema… şi-i voi arăta mântuirea Mea” (Psalmi 91:15-16).
		+ „Atunci oricine va chema numele Domnului va fi mântuit!” (Ioel 2:32).
		+ „Eu le dau viaţă veşnică; … şi nimeni nu le va smulge din mâna Mea” (Ioan 10:28).
		+ „Dacă mărturiseşti… pe Isus ca Domn şi dacă crezi… vei fi mântuit”(Romani 10:9).
		+ „V-am scris… ca să … aveţi viaţa veşnică” (1 Ioan 5:13).
		+ „… Cine vrea, să ia apa vieţii fără plată” (Apocalipsa 22:17).
3. **Proclamarea mesajului mântuirii. Apocalipsa 14:6.**
	* Dumnezeu doreşte ca noi să trăim veşnic cu El (Apocalipsa 22:3-5), şi a făcut tot ce era nevoie pentru acesta (Ioan 3:16). Dacă acceptăm planul, mântuirea noastră este asigurată.
	* Cunoaştem dragostea lui Dumnezeu şi planul de mântuire. Cum să păstrăm pentru noi înşine acest mesaj minunat? Proclamă astăzi evanghelia veşnică.